พรรคไทยรักไทย - วิกิพีเดีย

# พรรคไทยรักไทย

### จากวิกิพีเดีย สารานุกรมเสรี

สารานุกรมประเทศไทย
...

พรรคไทยรักไทย จดทะเบียนก่อตั้งเมื่อวันที่ 14 กรกฎาคม พ.ศ. 2541 ถือว่าเป็นพรรคการเมืองแรกที่ก่อตั้งขึ้น ภายใต้รัฐธรรมนูญฉบับใหม่ โดยมีผู้ร่วมก่อตั้ง 23 คน ผู้ก่อตั้งคนสำคัญคือ พ.ต.ท.ทักษิณ ชินวัตร หัวหน้าพรรคคนปัจจุบันคือ นายจาตุรนต์ ฉายแสง พรรคไทยรักไทยมีสมาชิกพรรคทั่วประเทศ ณ วันที่ 7 ธันวาคม 2547 จำนวน 14,770,425 คน

พรรคไทยรักไทยเป็นพรรคการเมืองแรกของไทย ที่นำหลักการตลาดมาใช้ในการเลือกตั้งทั่วไปอย่างได้ผล พรรคไทยรักไทยประสบความสำเร็จอย่างมากในการเลือกตั้งทั่วไป ด้วยนโยบายประชานิยม และเมื่อได้เป็นรัฐบาลก็ได้ดำเนินโครงการต่าง ๆ ตามที่ได้หาเสียงไว้กับประชาชน เช่น บ้านเอื้ออาทร โครงการพักชำระหนี้เกษตรกร โครงการกองทุนหมู่บ้าน โครงการหนึ่งตำบลหนึ่งผลิตภัณฑ์ โครงการ 30 บาทรักษาทุกโรค แต่ก็มีปัญหาในการดำเนินการ และถูกประเมินว่าอาจจะเป็นจุดเริ่มต้นของปัญหาที่ใหญ่ต่อไปในอนาคต และกลายเป็นปัญหาตัวใหม่

พรรคไทยรักไทย เป็นพรรคการเมืองแรก ที่ได้รับการเลือกตั้งเกินครึ่งหนึ่งของจำนวนสมาชิกสภาผู้แทนราษฎร์ ในการเลือกตั้งทั่วไป พ.ศ.2548 โดยได้รับการเลือกตั้งถึง 376 ที่นั่ง จากจำนวนที่นั่งในสภาผู้แทนราษฎร 500 ที่นั่ง เอาชนะพรรคคู่แข่งคือ พรรคประชาธิปัตย์ที่ได้เพียง 96 ที่นั่ง ทำให้เป็นพรรคการเมืองแรกที่ได้รับการเลืกตั้งเป็นรัฐบาลพรรคเดียว

ในการเลือกตั้งทั่วไป เมื่อวันที่ 2 เมษายน 2549 พรรคไทยรักไทย ได้คะแนนในระบบบัญชีรายชื่อถึง 18,993,073 เสียง และถูกกล่าวหาว่าจ้างพรรคการเมืองขนาดเล็กลงเลือกตั้งเพราะต้องการหลีกเลี่ยงกฏ20%คณะกรรมการการเลือกตั้งจึงตั้งอนุกรรมการมาสอบ ซึ่งผลปราฏกว่ามีมูลทำให้พรรคไทยรักไทยอาจถูกยุบพรรคได้และกำลังอยู่ในระหว่างการส่งศาลรัฐธรรมนูญตัดสินยุบพรรคได้

## [แก้] พรรคไทยรักไทย หลังการรัฐประหาร

หลังการ รัฐประหาร 2549 ไม่นาน พ.ต.ท.ทักษิณ ชินวัตร หัวหน้าพรรคไทยรักไทย ซึ่งพำนักอยู่ที่ กรุงลอนดอน ประเทศอังกฤษ ได้ตัดสินใจลาออกจากหัวหน้าพรรค โดยส่งจดหมายซึ่งเขียนด้วยลายมือ โดยได้ชี้แจงสาเหตุถึงการลาออก และขอบคุณในความหวังดี ทั้งในส่วนของสมาชิกพรรค ผู้ให้การสนับสนุน

หลังจากที่หัวหน้าพรรคลาออกไม่นาน ความเคลื่อนไหวของสมาชิกพรรค โดยเฉพาะผู้บริหารพรรค ต่างก็ตัดสินใจลาออก จากกรรมการบริหารพรรค สมาชิกพรรค ทันที อันเนื่องมาจาก คมช.ต้องการที่จะเอาผิดเรื่องพรรคใหญ่จ้างพรรคเล็ก รวมถึงการทุจริตของรัฐบาล ซึ่งถ้าผิดจริง ก็จะทำให้กรรมการบริหารพรรคต้องเว้นวรรคทางการเมืองถึง 5 ปี

## [แก้] ดูเพิ่ม

- ทักษิณ ชินวัตร
- ทักษิโณมิค

## [แก้] แหล่งข้อมูลอื่น

วิกิแมเปีย มีภาพถ่ายทางอากาศของ:
พรรคไทยรักไทย ถนนเพชรบุรีตัดใหม่
วิกิแมเปีย มีภาพถ่ายทางอากาศของ:
พรรคไทยรักไทย ถนนราชวิถี

- พรรคไทยรักไทย - เว็บไซต์อย่างเป็นทางการ

| พรรคไทยรักไทย เป็นบทความเกี่ยวกับ การเมือง การปกครอง หรือ กฎหมาย ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พรรคไทยรักไทย ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%A3/%E0%B8%9E%E0%B8%A3%E0%B8%A3%E0%B8%84%E0%B9%84%E0%B8%97%E0%B8%A2%E0%B8%A3%E0%B8%B1%E0%B8%81%E0%B9%84%E0%B8%97%E0%B8%A2.html".

หมวดหมู่: บทความเกี่ยวกับ การเมืองการปกครอง ที่ยังไม่สมบูรณ์ | พรรคการเมืองไทย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- 日本語
- Nederlands
- 中文